**Táborfalva Nagyközség Önkormányzata Képviselő-testületének 10/2023. (VI. 28.) önkormányzati rendelete**

**a szociális célú tűzifa támogatás helyi szabályozásáról**

Táborfalva Nagyközségi Önkormányzat Képviselő-testülete Magyarország Alaptörvényének 32. cikke (1) bek. a) pontjában és Magyarország helyi önkormányzatairól szóló 2011. évi CLXXXIX tv. 13. § (1) bekezdés 8. pontjában biztosított feladatkörében eljárva, a Szervezeti és Működési Szabályzatról szóló 3/2022. (III.30.) önkormányzati rendelet 30. § (7) bekezdésében foglaltak szerint a Pénzügyi és Ügyrendi Bizottság véleményének kikérésével – az alábbi rendeletet alkotja:

**1. §**

(1) Táborfalva Nagyközség Önkormányzat Képviselő-testülete a szociálisan rászorulók részére 2023/2024 évben a téli fűtéshez természetbeni ellátás formájában tűzifát biztosít.

(2) A tűzifajuttatást az a Táborfalva település közigazgatási területén lévő lakás tulajdonosa, bérlője vagy albérlője igényelheti, aki fatüzelésre alkalmas fűtőberendezéssel rendelkezik és aki:

*a)* a szociális igazgatásról és szociális ellátásokról szóló törvény szerint

*aa)* aktívkorúak ellátásra,

*ab)* időskorúak járadékára,

*ac)* települési támogatásra jogosult

*b)* családjában rendszeres gyermekvédelmi kedvezményben részesülő személy van,

*c)* családjában az egy főre eső jövedelem nem haladja meg a szociális vetítési alap 400 % -át.

(3) A (2) bekezdésben megjelölt igénylést benyújthatók közül az elbírálás során előnyt élvez:

*a)* a (2) bekezdés a) pontjában megjelölt támogatásra jogosult személy

*b)* a (2) bekezdés b) pontjában megjelölt kedvezményben részesülők közül a halmozottan hátrányos helyzetű gyermeket nevelő család

*c)* lakhatáshoz kapcsolódó rendszeres kiadások viselésével kapcsolatos települési támogatásba részesülő személy

(4) Egy kérelmező az (2) bekezdésben meghatározott jogcímek közül csak egy alapján jogosult tűzifa támogatás igénybe vételére

(5) Egy lakóingatlan esetében csak egy személy jogosult az (1) bekezdésben meghatározott támogatásra.

**2. §**

(1) A kérelmeket legkésőbb 2024. január 15- ig lehet benyújtani a Polgármesteri Hivatalba, az 1. melléklet szerinti formanyomtatványon.

(2) Az 1. § (2) bekezdés c) pontjában foglalt jogcímen történő igénylés esetén a kérelemhez mellékelni kell a szociális igazgatás- és ellátás helyi szabályairól szóló hatályos önkormányzati rendeletben előírt, a jövedelmi viszonyok igazolására szolgáló dokumentumokat.

(3) Az önkormányzat által biztosított tűzifa mennyisége ingatlanonként, háztartásonként legfeljebb 5 m3.

(4) A szociális tűzifa más részére át nem adható, el nem idegeníthető. Amennyiben a jogosult a részére biztosított szociális tűzifát értékesíti, úgy ugyanezen juttatás igénylésekor a támogatásból kizárható.

(5) A szociális tűzifa támogatást az Önkormányzat csak a Belügyminisztérium által megítélt mennyiségű tűzifa erejéig tudja biztosítani. Ennek kiutalását követően a beérkezett kérelmeket az Önkormányzat csak saját készlete erejéig tudja kielégíteni.

(6) Az önkormányzat a szociális célú tűzifa támogatásban részesülőtől ellenszolgáltatást nem kér.

**3. §**

A rendeletben szabályozott feltételek fennállása esetén a támogatás nyújtásáról a polgármester egyszerűsített határozattal dönt.

**4. §**

Ez a rendelet 2024.március 31-én hatályát veszti.

**5. §**

Ez a rendelet 2023. június 29-én lép hatályba, és 2024. március 31-én hatályát veszti.

Táborfalva,2023. június 20.

 Nagy Andrásné Kundra Erika

 polgármester jegyző

*1. melléklet a 10/2023. (VI. 28.) önkormányzati rendelethez*

**SZOCIÁLIS CÉLÚ TŰZIFA IRÁNTI KÉRELEM**

Személyi adatok:

|  |  |
| --- | --- |
| **Kérelmező:**Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Születési név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Szül. hely, idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Lakhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_TAJ száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Családi állapota:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

**Közös háztartásban élő közeli hozzátartozó** **adatainak felsorolása:**

|  |  |  |
| --- | --- | --- |
| **Név** | **Rokoni kapcsolat** | **Születési év. hó. nap.** |
|  |  |  |
|  |  |  |
|  |  |  |
|  |  |  |

Kérem, hogy részemre tűzifa támogatást megállapítani szíveskedjenek, az alábbiakra tekintettel *(A megfelelő pontot kérjük bekarikázni!):*

 **1. Az alábbi ellátások valamelyikében részesülök***:*

 a.) aktívkorúak ellátása

 b.) időskorúak járadéka

 c.) rendszeres gyermekvédelmi kedvezmény

 d.) lakhatáshoz kapcsolódó rendszeres kiadások viselésével kapcsolatos település

 támogatás

**2. A fenti 1. pont szerint jogosultságom nem áll fenn, kérelmemet az alábbiakkal indokolom:**

**………………………………………………………………………………………………………………………………………………………………………………………………………………………………………………………………………………………………………………………………**

**Családban az egy főre jutó jövedelem: ……………………………………………………………**

**Kérelmemhez mellékelem az alábbiakat:**

* **jövedelem igazolás**

**Büntetőjogi felelősségem tudatában kijelentem, hogy az adatok a valóságnak megfelelnek és otthonomban a fűtés fával, történik.**

**Táborfalva, ………………………………………………..**

 **……………………………………………………….**

 **Kérelmező aláírása**